**Ι .ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την απευθείας ανάθεση προμήθειας 6.500 λίτρων πετρελαίου θέρμανσης προϋπολογιζόμενης συνολικής δαπάνης 5.040,95€ ευρώ άνευ ΦΠΑ και 6.250,78€ ευρώ με Φ.Π.Α. για τις Δομές Φιλοξενίας Ασυνόδευτων Ανηλίκων στις Περιφερειακές Ενότητες Θεσσαλονίκης, Έβρου και Μαγνησίας .**

**CPV: Πετρέλαιο θέρμανσης (09135100-5)**

1. Κάθε ενδιαφερόμενος μπορεί να καταθέσει την προσφορά του για ένα ή περισσότερα ΤΜΗΜΑΤΑ της ζητούμενης προμήθειας, προσφέροντας για το σύνολο της ποσότητας κάθε ΤΜΗΜΑΤΟΣ.
2. Οι ενδιαφερόμενοι οικονομικοί φορείς καταθέτουν την προσφορά τους, συμπληρώνοντας το/τα αντίστοιχο/α υπόδειγμα/τα Οικονομικής Προσφοράς, που συνοδεύει/ουν την παρούσα πρόσκληση.
3. Η προμήθεια θα ανατεθεί με τη διαδικασία της απευθείας ανάθεσης και με κριτήριοτο **προσφερόμενο μεγαλύτερο ποσοστό έκπτωσης (%)** επί της νόμιμα διαμορφούμενης μέσης τιμής λιανικής πώλησης του πετρελαίου θέρμανσης, την ημέρα παράδοσης, όπως διαμορφώνεται από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας στην αντίστοιχη Περιφερειακή Ενότητα της ζητούμενης προμήθειας.
4. Ο υπολογισμός της απευθείας ανάθεσης έγινε σύμφωνα με τη μέση τιμή λιανικής πώλησης των υγρών καυσίμων όπως διαμορφώθηκε στις 01/04/2021 από το Παρατηρητήριο Τιμών Υγρών Καυσίμων του Υπουργείου Ανάπτυξης και Ανταγωνιστικότητας στην αντίστοιχη Περιφερειακή Ενότητα της ζητούμενης προμήθειας.
5. Στην προσφερόμενη τιμή μονάδος μετά την έκπτωση συμπεριλαμβάνονται όλοι οι προβλεπόμενοι φόροι και κρατήσεις καθώς και το κόστος μεταφοράς και παράδοσης του καυσίμου στην αντίστοιχη Δομή της ΑΡΣΙΣ.
6. **Η προσφορά ισχύει και δεσμεύει τον ανάδοχο από έως τις 30-04-2021.**
7. Η συνολική προϋπολογιζόμενη αξία της παρούσας σύμβασης καθορίστηκε με βάση τις τρέχουσες εκτιμώμενες ανάγκες των Δομών της ΑΡΣΙΣ και μπορεί να μεταβληθεί ανάλογα με τις πραγματικές ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας και μέχρι εξάντλησης του προϋπολογισμού της παρούσας σύμβασης. Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
8. Τα καύσιμα της προμήθειας θα πρέπει να τηρούν όλες τις νόμιμες τεχνικές και ποιοτικές προδιαγραφές και να είναι κατάλληλα για τη χρήση, που προορίζονται.
9. Η παράδοση και παραλαβή **του πετρελαίου θέρμανσης** θα γίνεται στις εκάστοτε δομές με δαπάνη και μέσα του προμηθευτή, κατόπιν συνεννόησης με τη Δομή. Η παράδοση των ειδών της προμήθειας θα ξεκινήσει από την επόμενη ημέρα της κατακύρωσης της προμήθειας στον μειοδότη και θα γίνεται τμηματικά ή άπαξ, κατόπιν συνεννόησης με τη Δομή.
10. Διευθύνσεις δομών:

|  |  |
| --- | --- |
| **ΔΟΜΕΣ** | **ΔΙΕΥΘΥΝΣΗ** |
| Ωραιόκαστρο Θεσσαλονίκης | Αγ. Δημητρίου 1-3 (Προέκταση Λεωφόρος Δημοκρατίας) – ΤΚ 57013 Ωραιόκαστρο Θεσσαλονίκης, Τηλέφωνο:2310694878 |
| Ταγαράδες Θεσσαλονίκης | 3η οδός Ταγαράδων ΤΚ 57001, Τηλέφωνο:6949316228 |
| Φρίξος στην Αλεξανδρούπολη | Κωνσταντινουπόλεως αριθ 34 – ΤΚ 68133, Αλεξανδρούπολη, Τηλέφωνο: 2551038952 |
| Έλλη στην Αλεξανδρούπολη | Κωνσταντινουπόλεως αριθ 34 – ΤΚ 68133, Αλεξανδρούπολη, Τηλέφωνο: 2551181397 |
| Πυλαία Θεσσαλονίκης | Τζον Κένεντι αριθ 54 – ΤΚ 55535 Πυλαία Θεσσαλονίκης, Τηλέφωνο:2310341129 |
| Μακρινίτσας Βόλου | Μακρινίτσα Βόλου- ΤΚ 37011, Τηλέφωνο:2428099939 |

1. Η σύμβαση που θα υπογραφεί θα έχει ισχύ από την υπογραφή της μέχρι και την πλήρη εκτέλεση του οικονομικού αντικειμένου της.
2. Η σύμβαση προμήθειας μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
3. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
4. **Η ΑΡΣΙΣ διατηρεί το δικαίωμα να προμηθευτεί καύσιμα από άλλο προμηθευτή καυσίμων, εκτός της παρούσας σύμβασης, σε περίπτωση κατεπείγουσας και απρόβλεπτης ανάγκης.**
5. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός ενενήντα (60) εργάσιμων ημερών, όσον αφορά στο πετρέλαιο θέρμανσης ύστερα από την προμήθεια των ειδών και την έκδοση από τον προμηθευτή των παρακάτω δικαιολογητικών πληρωμής:**
* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση μη οφειλής ασφαλιστικής ενημερότητας, για είσπραξη, σε ισχύ (για ασφαλιστικές εισφορές του προσωπικού), όπου απαιτείται από τις κείμενες διατάξεις.
* Βεβαίωση ασφαλιστικής ενημερότητας μη μισθωτών ΕΦΚΑ, για είσπραξη, σε ισχύ (ανάλογα με τη νομική μορφή του αναδόχου), όπου απαιτείται από τις κείμενες διατάξεις
* Φορολογική ενημερότητα, για είσπραξη, σε ισχύ, (σε περίπτωση που το σύνολο των τιμολογίων είναι άνω των 1.500,00€ μικτά), όπου απαιτείται από τις κείμενες διατάξεις

ή

Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών), όπου απαιτείται από τις κείμενες διατάξεις.

1. Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
2. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.
3. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.

**ΙΙ.ΤΕΧΝΙΚΑ ΧΑΡΑΚΤΗΡΙΣΤΙΚΑ**

1. Τα καύσιμα της προμήθειας θα πρέπει να τηρούν όλες τις νόμιμες τεχνικές και ποιοτικές προδιαγραφές και να είναι κατάλληλα για τη χρήση, που προορίζονται. Οι προδιαγραφές των καυσίμων (φυσικά και χημικά χαρακτηριστικά) καθορίζονται από τις εκάστοτε ισχύουσες διατάξεις.
2. Η ποιότητα του προσφερόμενου πετρελαίου θέρμανσης θα πρέπει να είναι σύμφωνη με αυτή του πετρελαίου που παράγεται στα κρατικά διυλιστήρια και προορίζεται για κατανάλωση, σύμφωνα με τους όρους που θέτει το Υπουργείο Ανάπτυξης, τις εκάστοτε προδιαγραφές που καθορίζονται από το Γενικό Χημείο του Κράτους, καθώς επίσης και τις προδιαγραφές και τις μεθόδους ελέγχου της υπ΄αρίθμ. 467/2002 (ΦΕΚ 1531/Β’/16- 10-2003) Κοινής Υπουργικής Απόφασης των Υπουργών Οικονομίας και Οικονομικών, Ανάπτυξης και Περιβάλλοντος, Χωροταξίας και Δημοσίων Έργων ως ισχύει.